google/wiki40b huggingface dataset:
Αχιλλέας Γεροκωστόπουλος

Βιογραφία

Γεννήθηκε στο Πάτερο Κατσανοχωρίων στην Ήπειρο και μετακόμισε με την οικογένεια του στην Πάτρα σε ηλικία 5 ετών όπου ήδη ζούσαν προ της επαναστάσεως συγγενείς του. Ο ανιψιός του Κωνσταντίνος (1865-1921) ήταν επίσης βουλευτής Αχαΐας και υπουργός όπως και ο γιος του Κωνσταντίνου ο Αχιλλέας .
Τελειώνοντας τις γυμνασιακές του σπουδές στην Πάτρα στο Α' Γυμνάσιο Πατρών σπούδασε νομικά στο πανεπιστήμιο της Αθήνας του οποίου έγινε αριστούχος διδάκτωρ και διορίσθηκε εισαγγελέας πρωτοδικών αρνούμενος όμως την θέση πήγε στο Παρίσι όπου σπούδασε δίκαιο και έπειτα στην Ρώμη πολιτικές επιστήμες . Επέστρεψε στην Πάτρα όπου άσκησε την δικηγορία.

Η πολιτική του καριέρα

Ήταν για πολλά χρόνια βουλευτής Πατρών και πολιτικά προσκείμενος στον Δεληγιάννη. Πρώτη φορά ασχολήθηκε με την πολιτική το 1879 όπου κατέβηκε υποψήφιος βουλευτής χωρίς επιτυχία με το Ρουφικό κόμμα. Συμετείχε και στην επόμενη βουλευτική αναμέτρηση του 1882 όπου πάλι δεν κατάφερε να εκλεγεί.
Διετέλεσε βουλευτής Αχαΐας το 1885, 1887, και το 1890 ενώ στις εκλογές του 1899 κατέβηκε σαν ανεξάρτητος . Το 1890 έγινε μέλος της Κυβέρνησης Θεόδωρου Δηλιγιάννη διορίστηκε υπουργός εκκλησιαστικών και Δημοσίας Εκπαιδεύσεως (24 Οκτωβρίου 1890-Φεβρουάριος 1892) . Κατά την υπουργική θητεία του ανακαίνισε όλα τα επαρχιακά γυμναστήρια και τα εφοδίασε με τα απαραίτητα όργανα (ακόντια, δίσκους, εφαλτήρια, σφαίρες, αλτήρες κλπ).
Απεβίωσε το 1900 μετά από βαριά ασθένεια, καρκίνος του στομάχου, την κηδεία του παρακολούθησαν πολλοί πολιτικοί της εποχής που μετέβησαν στην Πάτρα για αυτόν τον λόγο.

Η διαθήκη του

Ο Γεροκωστόπουλος έδωσε την περιουσία του για να γίνουν πολλά κοινωφελή έργα στην πόλη, και με διαθήκη του την άφησε στον Δήμο Πατρέων. Σύμφωνα με την διαθήκη του άφησε χρήματα, διάφορα ποσά, στο Αρσάκειο Πατρών, στην Σχολή άπορων παίδων, στον Ηπειρο-Μακεδονικό σύλλογο. Άφησε διάφορα ποσά στους υπηρέτες του και στους ανθρώπους που δούλευαν για αυτόν, σε πολίτες να σπουδάσουν, άφησε διάφορα ποσά προίκα στις ανιψιές του ενώ την οικία του την άφησε στους ανεψιούς του με τον όρο αν δεν κάνουν άρρενες απογόνους να περιέλθει στον Δήμο Πατρέων. Χρηματικά ποσά άφησε στο Δημοτικό νοσοκομείο, στο πτωχοκομείο στο βρεφοκομείο αλλά και σε όλους τους ναούς της πόλης. 
... Συγχωρῶ πάντας τούς ἐχθρούς μου, όσοι καθ' οἱονδήποτε τρόπον μέ ἐπίκραναν ἢ μέ ἠδίκησαν, λυπούμενος μόνον διότι ή πέραν τοῦ συγκεχωρημένου αντίδρασις καί ἐνίοτε φαρμακερά βέλη φθόνου καί ἰδίως ρυπαραί συκοφαντίαι συνετέλεσαν εἰς τήν μείωσιν τῆς χρησιμότητος μου πρός τόν τόπον. Ἐν τούτοις πάντας συγχωρῶ ...
Απελευθέρωση των Ιωαννίνων

Η μάχη για την απελευθέρωση των Ιωαννίνων ήταν η σημαντικότερη μάχη μεταξύ της Ελλάδας και Οθωμανικής Αυτοκρατορίας στο Ηπειρωτικό μέτωπο κατά τη διάρκεια του Α' Βαλκανικού Πολέμου (5 Οκτωβρίου 1912- 18 Μαΐου 1913). Οι μάχες για την κατάληψη των Ιωαννίνων κράτησαν 85 μέρες (29 Νοεμβρίου 1912 - 21 Φεβρουαρίου 1913) όταν οι οθωμανικές δυνάμεις παραδόθηκαν στον διάδοχο Κωνσταντίνο, τότε επικεφαλής του ελληνικού στρατού.Μετά την απελευθέρωση των Ιωαννίνων, οι IV και VI Μεραρχίες της Στρατιάς Ηπείρου μεταφέρθηκαν στη Θεσσαλονίκη.
Σάντορ Ντεμιάν

Πρώτα χρόνια

Ο Ντεμιάν γεννήθηκε στο Μπιόρβελι στο Βασίλειο της Ουγγαρίας (σημερινό Μπερβένι, κομητεία Σάτου Μάρε, Ρουμανία). Ο πατέρας του, από μια οικογένεια Σίκουλων, είχε μετακομίσει εκεί το 1940, αλλά σκοτώθηκε κατά τη διάρκεια του Β΄ Παγκοσμίου Πολέμου. Η μητέρα του, μια Σουαβιανή του Δούναβη από το Έτγιεκ, μετακόμισε στο Μπιόρβελι μετά την εκτόπιση της στον πόλεμο. Με υποτροφία, αποφοίτησε το 1965 από το Κολλέγιο Εμπορίου και Τουρισμού της Βουδαπέστης.

Επιχειρηματική καριέρα

Ο Ντεμιάν έγινε πρόεδρος της Gorsium ÁFÉSZ από το 1968 έως 1973 και από το 1973 έως το 1986, ήταν συνδιευθύνων σύμβουλος της κοινοπραξίας της. Από το 1986 έως το 1990 ήταν ο πρόεδρος και ένας από τους ιδρυτές της Ουγγρικής Πιστωτικής Τράπεζας. Από το 1990 ήταν μέλος της Κεντροευρωπαϊκής Εταιρείας Ανάπτυξης και το 1991 ήταν Διευθύνων Σύμβουλος της Κεντροευρωπαϊκής Εταιρείας Επενδύσεων. Το 1996, παρευρέθηκε στα εγκαίνια του Τραπεζικού Κέντρου, του Πόλου Γρανίτη και του Κέντρου Πόλους. Το 1996, έγινε πρόεδρος της TriGránit. Το 1999, εγκαινίασε επίσης το WestEnd City Centre, το οποίο ακολουθήθηκε το 2000 από το Polus City Center στη Μπρατισλάβα και το 2005 το Silesia City Center στο Κατοβίτσε.
Ο πλούτος του εκτιμάται σε 300 δισ. φιορίνια σε στοιχεία του ενεργητικού το 2008. Τότε ήταν ο πλουσιότερος άνθρωπος της Ουγγαρίας. Το ενεργητικό του το 2006 εκτιμάτo σε 80 δισεκατομμύρια φιορίνια. Σε μόλις δύο χρόνια, το κεφάλαιό του σχεδόν τετραπλασιάστηκε.
Το 2003 ίδρυσε το βραβείο Prima Primissima, αφιερωμένο στην προστασία των ουγγρικών πνευματικών επιτευγμάτων, στην ανάπτυξη της εγχώριας επιστήμης και στην ενίσχυση της τέχνης και του πολιτισμού.
Το 2012, πρόσφερε ένα σημαντικό μέρος του ενεργητικού του για φιλανθρωπικούς σκοπούς.
Το 2014, ο Ντεμιάν ανακοίνωσε ότι, λόγω της ηλικίας του, θα αποσυρθεί σταδιακά στην επιχειρηματική ζωή και η διαχείριση των εταιρειών του θα μεταβιβαστεί.
Το βαρόμετρο επιρροής του 2014 τον υπολογίζει ως το έκτο πιο ισχυρό πρόσωπο της Ουγγαρίας.

Θάνατος

Ο Ντεμιάν πέθανε στις 26 Μαρτίου 2018 σε ηλικία 74 ετών.
Αδριάνειο Υδραγωγείο

Ιστορική αναδρομή

Κατασκευάστηκε στους Ρωμαϊκούς χρόνους και ο κύριος λόγος  της κατασκευής του ήταν η ανάγκη να υδροδοτηθεί η ρωμαϊκή συνοικία της Αθήνας η οποία περιελάμβανε τον χώρο που καταλαμβάνει σήμερα το πάρκο του Ζαππείου από την βουλή έως και το Καλλιμάρμαρο. Οι εργασίες για την κατασκευή του υδραγωγείου ξεκίνησαν το 134 μ.Χ. και ολοκληρώθηκαν το 140 μ.Χ. Η σήραγγα μήκους 25 χιλιομέτρων που κατασκευάσθηκε ξεκινούσε από την περιοχή του Τατοΐου και μετέφερε το νερό με την βαρύτητα έως και τους πρόποδες του Λυκαβηττού όπου αποθηκευόταν σε λιθόκτιστη δεξαμενή χωρητικότητας 500 περίπου κυβικών μέτρων. Το υδραγωγείο συνέχισε να λειτουργεί μέχρι και στα χρόνια                                                                                                                                                                   της τουρκοκρατίας, οπότε και καταστράφηκε από τον Χατζή-Aλή Χασεκή. Καθαρίστηκε και ξαναμπήκε σε λειτουργία στους νεώτερους χρόνους από τους δημάρχους Κυριακό και Σούτσο.
Κλαούντιο Κουέγιο

Καριέρα

Ο Κλάούντιο Κουέγιο ξεκίνησε την προπονητική σε σχετικά μικρή ηλικία, καθώς το 1989, σε ηλικία μόλις 31 ετών ταξίδεψε στην Ιταλία προκειμένου να αναλάβει τα ηνία της Σιπ Κασάνο.
Στην Ιταλία παρέμεινε μέχρι το 1997, έχοντας εργαστεί επίσης στις: Μπρέσια (1990-92), Φιντένζα (1992-93), Τσιβιταβέτσια (1993-94), Λάτσιο Παγιάβολο (1993-94), Κατάνια (1994-95) και Κουτροφιάνο (1995-97).
Το 1997 ανέλαβε πόστο προπονητή στην γυναικεία εθνική ομάδα πετοσφαίρισης της Αργεντινής, στο οποίο παρέμεινε μέχρι το 2003. Ήταν τότε που ανέλαβε την εθνική Αργεντινής σε επίπεδο ανδρών, ωστόσο δεν έμεινε στο συγκεκριμένο πόστο για παραπάνω από ένα χρόνο.
Το 2004 ταξίδεψε στην Ελλάδα για λογαριασμό του Ολυμπιακού Πειραιώς, στον οποίο παρέμεινε για μία σεζόν, κατακτώντας μάλιστα ένα Κύπελλο Κυπελλούχων Ευρώπης. Το 2005 ανέλαβε την Ρουμανική Πετρόμ Πλοέστι, με την οποία κατέκτησε ένα εγχώριο πρωτάθλημα, ενώ ένα χρόνο αργότερα μεταπήδησε στην Αυστρία για λογαριασμό της Βόλει Βιέννα, στην οποία παρέμεινε για τρία χρόνια,΄εχοντας καταφέρει να κατακτήσει δύο πρωταθλήματα και ένα κύπελλο Αυστρίας.
Το 2007 ανέλαβε προπονητής της Εθνικής Αυστρίας των ανδρών, στην οποία παρέμεινε μέχρι το 2010. Στη συνέχεια επέστρεψε στην Ιταλία όπου εργάστηκε αρχικά στην Περούτζια (2009-11), έπειτα στη Μοντένα (2012) και τέλος στην Κασαλμαγιόρε (2012-13).
Α.Π.Σ. Θύελλα Πατρών

Ιστορικό

Ιδρύθηκε στις 14 Ιουνίου 1930 και την ίδια χρονιά υποβιβάστηκε στην Γ' κατηγορία. Μέχρι το 1938 είχε ανέβει στην Α' κατηγορία και έπαιξε πρωταγωνιστικό ρόλο, κατακτώντας πολλά πρωταθλήματα. Για πολλά χρόνια υπήρξε κύριος ανταγωνιστικής της Παναχαϊκής Γ.Ε., οι αγώνες με την οποία έχουν μείνει Θρυλικοί. Το 1959 αποφασίστηκε η συγχώνευση με τον Ολυμπιακό Πατρών, μια συγχώνευση η οποία κράτησε για 2 χρόνια καθώς οι δύο σύλλογοι δεν συμφώνησαν στη νέα ονομασία, με την πλευρά της Θύελλας να προτείνει την ονομασία «Θυελλώδης Ολυμπιακός» και την πλευρά του Ολυμπιακού το «Ολυμπιακή Θύελλα». Έτσι, την περίοδο 1959-1960 αγωνίστηκε στο πρωτάθλημα Πατρών ως Ολυμπιακός, όπου αναδείχθηκε πρωταθλήτρια και συμμετείχε με την ίδια ονομασία στο ειδικό πρωτάθλημα ανόδου 1960 για την άνοδο στην Α' Εθνική. Την περίοδο 1960-61 αγωνίστηκε ως Θύελλα Πατρών στο τοπικό πρωτάθλημα Πατρών, από όπου προκρίθηκε στο ειδικό πρωτάθλημα ανόδου 1961 και έχασε την πολυπόθητη άνοδο στην Α΄ Εθνική τερματίζοντας στην 4η θέση πίσω από τους Α.Ο. Αιγάλεω, Παναχαϊκή και ΟΦΗ.
Το 1963 αναδείχθηκε πρωταθλήτρια Πατρών και κέρδισε την άνοδο στην Β' Εθνική κατηγορία. Στο πρωτάθλημα της Β' Εθνικής αγωνίστηκε για 4 συνεχείς χρονιές, από την περίοδο 1963-64 μέχρι και την περίοδο 1966-67. Το 1967 και ενώ αποτελούσε ομάδα Β΄ Εθνικής, συγχωνεύτηκε υποχρεωτικά με τον νόμο της χούντας μαζί με τον Ολυμπιακό, τον Ηρακλή, την Προοδευτική, τον Απόλλωνα, τον Πατραϊκό και τον Αχιλλέα για να ιδρυθεί ο Α.Π.Σ. Πάτραι. Η Θύελλα είχε αρνηθεί τη συγχώνευση αλλά η χούντα έστειλε αστυνομικές δυνάμεις να παραλάβουν το αρχείο και το καταστατικό του συλλόγου με την βία. Τότε οι θυελλιώτες πήραν το καταστατικό, το λάβαρο και την σφραγίδα, τα έβαλαν σε ένα σιδερένιο κιβώτιο και τα έκρυψαν σε ένα οικόπεδο στην περιοχή της Εγλυκάδας, για να το επαναφέρουν ξανά με το τέλος της χούντας.
Το 1969, επανιδρύθηκε, βασιζόμενη πάνω στο Καταστατικό της Θυγατρικής της Ομάδος «Ελπίς Εγλυκάδος» και πριν ακόμα την πτώση της χούντας το 1973 πήρε ξανά το κανονικό της όνομα, κατακτώντας παράλληλα το πρωτάθλημα Πατρών. Ως πρωταθλήτρια του τοπικού πρωταθλήματος, συμμετείχε στο ειδικό πρωτάθλημα ανόδου και διεκδίκησε την επάνοδο στην Β΄ Εθνική, χωρίς όμως επιτυχία. Τις περιόδους 1977-78, 1978-79 και 1981-82 αγωνίστηκε στην Εθνική ερασιτεχνική κατηγορία, που αποτελούσε την 3η τη τάξει εθνική κατηγορία. Τα επόμενα χρόνια αγωνίστηκε μεταξύ τοπικού πρωταθλήματος και Δ΄ Εθνικής, για να αγωνιστεί στο επαγγελματικό πρωτάθλημα της Γ΄ Εθνικής τις χρονιές 2003-04, 2004-05, 2005-06, 2006-07 και 2007-08. Το 2019 αναδείχθηκε πρωταθλήτρια Αχαΐας και κέρδισε την άνοδο στην Γ΄ Εθνική ερασιτεχνική κατηγορία, 4η τη τάξει εθνική κατηγορία, μετά από 7 χρόνια από το 2012 που σημείωσε την τελευταία παρουσία της στην Δ΄ Εθνική. 
Για πολλά χρόνια χρησιμοποιούσε το Γήπεδο Προσφυγικών αλλά σήμερα  παίζει στο ιδιόκτητο γήπεδο που κατασκευάστηκε μετά από αγώνες του πρώην προέδρου και παίκτη Φώτη Αραβαντινού, του Δημήτρη Ανδρέσα και του νυν προέδρου Παναγιώτη Θανόπουλου. Πλέον έχει κεντρικό γήπεδο με κερκίδες και τρία γήπεδα, τα δύο εκ των οποίων με χόρτο.
Μαρία της Αραγωνίας, βασίλισσα της Καστίλης

Βιογραφία

Ήταν η πρώτη κόρη του Φερδινάνδου Α΄ της Αραγωνίας και της Ελεονώρας των Τραστάμαρα, κόρης του Σάντσο-Αλφόνσου κόμη του Αλμπουρκέρκε.
La Nigérienne

"La Nigérienne" είναι ο εθνικός ύμνος του Νίγηρα. Οι στίχοι είναι του Μορίς Αλμπέρ Τιριέ , ενώ τη μουσική έγραψαν οι Ρομπέρ Ζακέ και Νικολά Αμπέλ Φρανσουά Φριονέ. Καθιερώθηκε ως εθνικός ύμνος της αφρικανικής χώρας το 1961.

Στίχοι

Auprès du grand Niger puissant

Qui rend la nature plus belle,

Soyons fiers et reconnaissants

De notre liberté nouvelle !

Evitons les vaines querelles

Afin d'épargner notre sang,

Et que les glorieux accents

De notre race soit sans tutelle !

S'élève dans un même élan

Jusqu'à ce ciel éblouissant,

Où veille son âme éternelle

Qui fera le pays plus grand !
Χορωδία:

Debout ! Niger ! Debout !

Que notre œuvre féconde

Rajeunisse le cœur de ce vieux continent !

Et que ce chant s'entende

Aux quatre coins du monde

Comme le cri d'un peuple équitable et vaillant!

Debout ! Niger ! Debout!

Sur le sol et sur l'onde,

Au son des tam-tams

Dans leur rythme grandissant,

Restons unis toujours,

Et que chacun réponde

A ce noble avenir

Qui nous dit: - En avant !

Ελληνική μετάφραση

Σε όλο το σπουδαίο ισχυρό Νίγηρα

Που κάνει πιο όμορφη τη φύση,

Ας είμαστε περήφανοι και ευγνώμονες

Για τη νεοαποκτηθείσα ελευθερία μας!

Ας αποφύγουμε τους μάταιους καυγάδες

Με σκοπό να μην προκαλέσουμε αιματοκύλισμα μεταξύ μας,

Και είθε οι δοξασμένες φωνές

Της φυλής μας να είναι ελεύθερες από κυριαρχία!

Ας σηκωθούμε με ένα μόνο άλμα

Τόσο ψηλά όσο είναι ο λαμπερός ουρανός,

Όπου στέκει αγέρωχη η αιώνια ψυχή της

Που θα καταστήσει ακόμα πιο σπουδαία τη χώρα μας!
Χορωδία:

Ξύπνα! Νίγηρα! Ξύπνα!

Είθε οι κόποι μας που έφεραν καρπούς

Να κάνουν ξανά νέα την καρδιά αυτής της ηπείρου!

Και μακάρι το τραγούδι αυτό να ακουστεί

Στις τέσσερις γωνιές της Γης

Όπως η κραυγή ενός δίκαιου και γενναίου λαού!

Ξύπνα! Νίγηρα! Ξύπνα!

Στην ξηρά και στο κύμα,

Στον ήχο των τυμπάνων

Με τους αναπτυσσόμενους ρυθμούς τους

Ας παραμείνουμε ενωμένοι για πάντα,

Και είθε ο καθένας να απαντήσει

Σε αυτό το ένδοξο μέλλον

Που μας λέει: - Προχωρήστε!
Τουρκμενιστάν

Δημογραφία

Το 85% του συνολικού πληθυσμού είναι Τουρκομάνοι, ενώ υπάρχουν επίσης Ουζμπέκοι και Ρώσοι. Οι κάτοικοι πρεσβεύουν το Μουσουλμανικό δόγμα σε ποσοστό 91% ενώ οι χριστιανοί (κυρίως Ορθόδοξοι) αποτελούν το 7%. Το προσδόκιμο ζωής στο σύνολο του πληθυσμού, σύμφωνα με εκτιμήσεις του 2016 του Παγκόσμιου Οργανισμού Υγείας ήταν 68,2 χρόνια (64,7 χρόνια οι άνδρες και 71,7 οι γυναίκες).

Διακυβέρνηση

Πολίτευμα του κράτους είναι η προεδρική δημοκρατία.Σημερινός πρόεδρος (από τις 21 Δεκεμβρίου του 2006) είναι ο Κουρμπανγκουλί Μπερντιμουχαμέντοφ.
Στις 26 Σεπτεμβρίου του 2008 ψηφίστηκε ομόφωνα ένα νέο Σύνταγμα, που καθιέρωσε τον πολυκομματισμό.

Επικοινωνίες και Μεταφορές

Κύριο λιμάνι είναι η Τουρκμένμπασι. Το οδικό δίκτυο κάλυπτε το 2002 περισσότερα από 58.000 χιλιόμετρα. Η οδήγηση γίνεται στη δεξιά πλευρά του δρόμου. Εκτός από 28 συνολικά αεροδρόμια λειτουργεί και 1 ελικοδρόμιο.

Οικονομία

Παρόλο την μικρή οικονομία της χώρας, η χώρα έχει 17,500,000,000,000 αποδεδειγμένα αποθέματα (m³) φυσικού αερίου.
Μοναστήρι Γκαντσβόρ

Ιστορία

Η εκκλησία βρίσκεται στη βορειοδυτική πλευρά της περιφραγμένης πόλης της Αμμοχώστου, απέναντι από την εκκλησία των Καμελιτών. Πρόκειται για κτίριο που μοιάζει με φρούριο, το οποίο χτίστηκε το 1346 από Αρμένιους πρόσφυγες από την Κιλικία. Κατασκευάστηκε με το χαρακτηριστικό αρμενικό τρόπο αλλά με κυπριακή τοιχοποιία και ήταν μέρος ενός σημαντικού μοναστικού και πολιτιστικού κέντρου, όπου λέγεται ότι μελέτησε ο Άγιος Νέρσες Λαμπρονάτσι.  
Αχρησιμοποίητη από το 1571, η εκκλησία διατηρήθηκε από το Τμήμα Αρχαιοτήτων το 1907 και το 1936 μισθώθηκε στην αρμενική κοινότητα της Αμμοχώστου για περίοδο 99 ετών.  Μετά τις επισκευές μεταξύ του 1937 και 1944, η πρώτη λειτουργία πραγματοποιήθηκε στις 14 Ιανουαρίου 1945 από τον Αρχιμανδρίτη Κρίκορ Μπαχλαβούνι, αλλά κάηκε εν μέρει από την τουρκοκυπριακή πολιτοφυλακή τον Μάρτιο του 1957.  Μετά την επισκευή, χρησιμοποιήθηκε ως εκκλησία μέχρι το 1962. Κατά τη διάρκεια της διακοινοτικής βίας του 1963-1964, η εκκλησία κατελήφθη από τους Τουρκοκύπριους και αργότερα τον Αύγουστο του 1974 από τον τουρκικό στρατό, και έγινε μέρος της κατεχόμενης περιοχής. Ακόμη και μετά τη μερική άρση των περιορισμών μετακίνησης από τη Βόρεια Κύπρο το 2003, ήταν ακόμα απροσπέλαστη, καθώς βρισκόταν μέσα σε μια «στρατιωτική περιοχή». Είναι πλέον προσβάσιμη, από τα τέλη του 2005.
Σταυρός της Ψώκας (ποταμός)

Ο Σταυρός της Ψώκας είναι ένας ποταμός στην Επαρχία Πάφου στη δυτική Κύπρο. Είναι παραπόταμος του ποταμού Χρυσοχούς. Ρέει μέσα από το Δάσος Πάφου. Στην πορεία του ποταμού κατασκευάστηκε φράγμα το οποίο οδήγησε στη δημιουργία της Τεχνητής Λίμνης Ευρέτου, η οποία παρέχει νερό άρδευσης σε μια μεγάλη περιοχή.
Κατά μήκος τους ποταμού βρίσκεται ένας δασικός σταθμός.
Θύαμος Αιτωλοακαρνανίας

Γενικά Στοιχεία

Ο Θύαμος δημιουργήθηκε το 1976 και οι πρώτοι κάτοικοι προέρχονταν από τα γύρω χωριά (Πατιόπουλο, Φράγκου, Δρομίστα, Κάμινα, Ρουπακιά, Τάρλα και Αγρίδι). Αρχικά υπαγόταν στην επαρχία Βάλτου ενώ τον Σεπτέμβριο του 1977 προσαρτήθηκε στην κοινότητα Πατιοπούλου. Το 1997 περιήλθε στα όρια του δήμου Ινάχου και πλέον ανήκει στο δήμο Αμφιλοχίας. Η πρώτη απογραφή που διενεργήθηκε στο χωριό το 1981, κατέγραψε 439 κατοίκους ενώ το 1991 ο πληθυσμός του οικισμού ανερχόταν στους 384 κατοίκους. Σύμφωνα με τα στοιχεία της τελευταίας απογραφής πληθυσμού του 2011 ο αριθμός των μόνιμων κατοίκων φθάνει τους 386. Ο Θύαμος αποτελεί τον πολυπληθέστερο οικισμό της τοπικής κοινότητας Πατιοπούλου.
Εκκλησιαστικά, ο Θύαμος υπάγεται στην μητρόπολη Αιτωλίας και Ακαρνανίας ενώ η κεντρική εκκλησία του οικισμού είναι ο ιερός ναός των Αγίων Αναργύρων οπου εορτάζεται την 1 Ιουλίου.
Το χωριό προσφέρεται για πεζοπορία και ποδηλασία μέσα στη φύση.
Σύνταγμα της Αρμενίας

Το Σύνταγμα της Αρμενίας υιοθετήθηκε με το αρμενικό δημοψήφισμα, που διεξήχθη στις 5 Ιουλίου 1995. Αυτό το σύνταγμα καθιστούσε την Αρμενία ως μια δημοκρατική, κυρίαρχη, κοινωνική, και συνταγματική χώρα. Σε αυτό ορίζεται το Γερεβάν ως πρωτεύουσα, ρυθμίζονται οι διαδικασίες εκλογής των αντιπροσώπων στο κοινοβούλιο και της κυβέρνησης και άλλες διατάξεις. Στο σύνταγμα του 1995 υπήρχαν 117 άρθρα, ενώ στις 27 Νοεμβρίου 2005 και στις 6 Δεκεμβρίου 2015, με δύο νέα δημοψηφίσματα το σύνταγμα τροποποιήθηκε.
Όπως προβλέπεται, ο Πρόεδρος της Δημοκρατίας διορίζει τον Πρωθυπουργό με βάση την κατανομή των εδρών στην Εθνοσυνέλευση και διαβουλεύσεις των κοινοβουλευτικών παρατάξεων. Ο Πρόεδρος διορίζει, επίσης, (και απολύει) τα μέλη της κυβέρνησης, μετά από εισήγηση του Πρωθυπουργού. Λαμβάνοντας υπόψη τις αυξημένες συνταγματικές εξουσίες του Προέδρου, η Αρμενία μπορεί να θεωρηθεί ως μια προεδρική δημοκρατία.
Αγία Ειρήνη Κρουσώνος Ηρακλείου

Γεωγραφία

Η Αγία Ειρήνη βρίσκεται στο Δ. τμήμα του τέως νομού Ηρακλείου, σε ορεινή τοποθεσία που δεσπόζει στο μικρό ρέμα του Γαζανού, στις δυτικές απολήξεις του Ψηλορείτη. Βρίσκεται σε μέσο σταθμικό υψόμετρο 630 και απέχει από το Ηράκλειο 23 χλμ. περίπου, προς τα ΝΔ.

Πληθυσμικά στοιχεία

Η εξέλιξη πληθυσμού του οικισμού έχει ως εξής: κάτοικοι 28 (1971), 20 (2001), 16 (2011).
Φαρμακοκινητική

Πηγή

•Φαρμακολογία 3η έκδοση των Richard A. Harvey και Pamela C. Champe
Λάμπρος Μίχος

Βιογραφικά Στοιχεία

Γεννημένος στη Νίκαια Πειραιά το 1953, κατοικεί στην Αγία Βαρβάρα, είναι έγγαμος με την Ειρήνη Σπυροπούλου, έχουν δύο παιδιά, την Αριάδνη και το Σπύρο και είναι Δικηγόρος.
Πρωτάθλημα πετοσφαίρισης Α1 εθνικής κατηγορίας ανδρών 1996-1997

Το πρωτάθλημα Ελλάδας πετοσφαίρισης ανδρών 1996−1997 ήταν το ένατο πρωτάθλημα της Α1 Κατηγορίας. Συμμετείχαν 12 ομάδες. Αυτή ήταν η τελευταία σαιζόν της Α1 κατηγορίας μέχρι σήμερα, στην οποία τα αποτελέσματα της κανονικής περιόδου μεταφέρθηκαν στα πλέι οφ. Αυτός ο κανονισμός είχε ως αποτέλεσμα ο πρώτος της κανονικής περιόδου και με το απόλυτο πλεονέκτημα έδρας, Ολυμπιακός, να αποκλειστεί με μόλις μία ήττα στα πλέι οφ από την Ορεστιάδα, η οποία είχε το μειονέκτημα έδρας, αλλά και 2 νίκες από την κανονική περιόδο. Πρωταθλητής αναδείχθηκε ο Άρης, σπάζοντας έτσι την κυριαρχία Ολυμπιακού και Παναθηναϊκού στα Εθνικά πρωταθλήματα (είχαν μειραστεί τα 28 Εθνικά πρωτάθληματα που είχαν διεξαχθεί έως τότε, με 16 κατακτήσεις ο πρώτος και 12 ο δεύτερος). Επίσης για πρώτη φορά στην ιστορία των Εθνικών πρωταθλημάτων, κανένας εκ των δύο "αιωνίων" αντιπάλων (Ολυμπιακός και Παναθηναϊκός) δεν τερμάτισε στις δύο πρώτες θέσεις.

Play off

Στα πλέι οφ, οι ομάδες μετέφεραν τα μεταξύ τους αποτελέσματα από την κανονική περίοδο. Με πλάγια γραφή αναφέρονται τα αποτελέσματα που μεταφέρθηκαν από την κανονική περίοδο.
Το πένθος ταιριάζει στην Ηλέκτρα

Κινηματογραφική προσαρμογή

Το 1947 κυκλοφόρησε η κινηματογραφική εκδοχή του έργου με πρωταγωνιστές τους Ρόζαλιντ Ράσελ, Μάικλ Ρεντγκρέιβ, Κατίνα Παξινού, Ρέιμοντ Μάσεϊ, Κερκ Ντάγκλας και Λίο Γκεν.

Ελληνικές Θεατρικές Παραστάσεις

Κατάλογος ελληνικών θεατρικών αναπαραστάσεων του έργου "Το πένθος ταιριάζει στην Ηλέκτρα"
Εθνικός Απελευθερωτικός Συνασπισμός Αγίου Δομετίου

Ποδόσφαιρο σάλας

Παλαιότερα ο ΕΑΣ Αγίου Δομετίου διατηρούσε ομάδα ποδοσφαίρου σάλας. Το 2006 κατέκτησε το πρωτάθλημα Γ΄ κατηγορίας.
Κυβέρνηση του Καζακστάν

Η κυβέρνηση της Δημοκρατίας του Καζακστάν (καζακικά: Қазақстан Республикасының Үкіметі, ρωσικά: Правительство Республики Казахстан) λειτουργεί στα πλαίσια μιας προεδρικής δημοκρατίας. Ο Πρόεδρος του Καζακστάν, ο οποίος είναι σήμερα ο Κασίμ-Τζομάρτ Τοκάγιεφ, είναι ο αρχηγός του κράτους και διοριστής του επικεφαλής της κυβέρνησης. Η εκτελεστική εξουσία ασκείται από την κυβέρνηση. Η νομοθετική εξουσία ανήκει τόσο στην κυβέρνηση όσο και στα δύο κοινοβουλευτικά σώματα.
Τον Ιούλιο του 2015 το Καζακστάν κατέλαβε την 50η θέση στον Δείκτη Κυβερνητικής Αποδοτικότητας που συνέταξε το Παγκόσμιο Οικονομικό Φόρουμ. Ο δείκτης αυτός εξέτασε τις δαπάνες, τους κανονισμούς φόρτου εργασίας και την πολιτική διαφάνεια. Το Καζακστάν ξεπέρασε πολλές ευρωπαϊκές χώρες σε αποδοτικότητα, σύμφωνα με τον συγκεκριμένο δείκτη. Ειδικότερα, το Καζακστάν βρέθηκε μπροστά από το Βέλγιο και τη Γαλλία.
Σύμφωνα με έκθεση για την παγκόσμια ανάπτυξη το 2016, η οποία καταρτίστηκε από τον Όμιλο της Παγκόσμιας Τράπεζας, το Καζακστάν κατατάσσεται στην 28η θέση μεταξύ 193 χωρών στην αξιολόγηση ανάπτυξης της ηλεκτρονικής διακυβέρνησης. Το κρατικό πρόγραμμα «Ενημέρωση Καζακστάν - 2020», που εγκρίθηκε το 2013, συνέβαλε στη μετάβαση της χώρας στην κοινωνία της πληροφορίας.

Πρόεδρος

Ο πρόεδρος εκλέγεται από το λαό με καθολική ψηφοφορία για πενταετή θητεία. Ο πρωθυπουργός και ο πρώτος αντιπρόεδρος διορίζονται από τον πρόεδρο. Το Συμβούλιο των Υπουργών διορίζεται, επίσης, από τον πρόεδρο. Ο πρόεδρος Ναζαρμπάγεφ επέκτεινε τις προεδρικές εξουσίες του με διάταγμα. Βάση αυτού μόνο αυτός μπορεί να ξεκινήσει συνταγματικές τροποποιήσεις, να διορίσει και να απολύσει την κυβέρνηση, να διαλύσει το Κοινοβούλιο, να κηρύξει δημοψηφίσματα κατά την κρίση του και να διορίσει διοικητικούς επικεφαλής περιφερειών και πόλεων.
Ο πρόεδρος είναι ο αρχηγός του κράτους. Είναι επίσης ο αρχηγός των ενόπλων δυνάμεων και μπορεί να ασκήσει βέτο σε νομοθεσία που έχει ψηφιστεί από το Κοινοβούλιο. Ο Νουρσουλτάν Ναζαρμπάγεφ ήταν ο αρχηγός του κράτους από τότε που το Καζακστάν έγινε ανεξάρτητο, το 1990 και ως την παραίτησή του, το 2019. Ο πρωθυπουργός, ο οποίος εργάζεται σύμφωνα με τις επιθυμίες του προέδρου, προεδρεύει του Συμβουλίου των Υπουργών και υπηρετεί ως αρχηγός της κυβέρνησης του Καζακστάν. Υπάρχουν τρεις αντιπρόεδροι και 17 υπουργοί στην κυβέρνηση της χώρας.